মুজিব শতবর্ষ উপলক্ষ্যে

স্বরচিত কবিতা আবৃত্তি

শেখ মুজিবুর ওই নাম

কবি শান্ত ইসলাম, সিনিয়র শিক্ষক ও আবৃত্তিশিল্পী

তুমি সত্য তুমি সুন্দর এই বাঙালি জাতির আশা,

ছিলে, থাকবে তব আগামীর হয়ে আঁধার পথের দিশা ।

তুমি উজ্জ্বল তুমি প্রজ্জ্বল তুমি আঁধার যুগের রেঁনেসা,

সদা মশগুল হয়ে করছিলে তুমি মুক্ত পথের তপসা।

দৃঢ় প্রত্যয়ের এক মশাল হাতে জ্বালাও আজো আলো,

শত জনতাকে তুমি শিখিয়ে ছিলে যা কিছু মহৎ-ভালো।

ছিলে পথহারা শত পথিকের ছিলে অসহায় পাশে সহায়,

আজও উদ্দীপনা দিয়ে তব তুমি রয়েছ পাশে দাঁড়ায়।

তুমি নন্দিত কতো পদক্ষেপে- দাও বঞ্চিতের অধিকার,

তুমি শেখালে তব স্বাধীনতা পিতা, আর কীযে স্বাধীকার।

তুমি নির্ভিক সম সৈনিক তুমি সত্য- দীপ্ত ক্ষমতা,

সদা হাসি-খুশি ওই প্রাণটি তোমার পিতৃ সম মমতা।

ছিলে কাণ্ডারী নব বাংলার, তুমি জাগাও মনের আশা,

শত শ্রদ্ধা আর -স্নেহময় তুমি সবার মনের বাসা।

তুমি অব্যয় তুমি বিস্ময় তুমি বীর বাঙালির উদ্দাম,

ছিলে জাতির পিতা এই বাঙালির শেখ মুজিবুর ওই নাম।